
ประกาศศูนย์มานุษยวิทยาสิรินธร (องค์การมหาชน)
เรื่อง  การรับสมัครบุคคลเพื่อคัดเลือกเป็นเจ้าหน้าที่ศูนย์มานุษยวิทยาสิรินธร
_______________________
ด้วย ศูนย์มานุษยวิทยาสิรินธร (องค์การมหาชน) โดยย่อว่า ศมส. เป็นองค์การมหาชน
ในกำกับของกระทรวงวัฒนธรรม มีความประสงค์จะรับสมัครบุคคลเพื่อคัดเลือกเป็นเจ้าหน้าที่ ศมส. โดยมีรายละเอียดดังนี้
1. ตำแหน่งที่เปิดรับสมัคร
เจ้าหน้าที่สนับสนุนวิชาการ (S3)			จำนวน ๑ อัตรา
สำนักวิชาการและสารสนเทศ ฝ่ายวิจัยและส่งเสริมวิชาการ
2. หน้าที่ความรับผิดชอบ
๒.๑ จัดทำ ตรวจสอบ และดำเนินการเกี่ยวกับเอกสารการเบิกจ่ายงบประมาณ
๒.๒ จัดทำเอกสาร บันทึก และรายงานการประชุม 
๒.๓ ติดต่อ ประสานงาน กับบุคคลและหน่วยงานทั้งภายในและภายนอกองค์กร
๒.๔ เดินทางไปปฏิบัติงานในพื้นที่ต่างจังหวัด
๒.๕ ปฏิบัติงานอื่น ๆ ตามที่ได้รับมอบหมายจากผู้บังคับบัญชา
3. คุณสมบัติเฉพาะ
๓.๑ การศึกษา
- ระดับปริญญาตรี สาขามานุษยวิทยา หรือสาขาสังคมศาสตร์ที่เกี่ยวข้อง
๓.๒ ประสบการณ์
๓.๒.๑ มีทักษะด้านการสื่อสารกับบุคคลที่หลากหลาย มีมนุษยสัมพันธ์ดี 
สามารถปรับตัวและแก้ไขปัญหาได้อย่างดี
๓.๒.๒ มีทักษะการทำงานร่วมกับผู้อื่น มีความกระตือรือร้น ทัศนคติเชิงบวก 
และพร้อมที่จะเรียนรู้และพัฒนาตนเองอย่างต่อเนื่อง
			 ๓.๒.๓ มีความสามารถในการใช้คอมพิวเตอร์ โปรแกรมสำนักงาน 
(Office Software) Microsoft Office (Word, Excel, PowerPoint) และ Google Workspace 
(Google Docs, Google Sheets) รวมถึงสามารถบริหารจัดเก็บ และแชร์เอกสารผ่านระบบคลาวด์
4. คุณสมบัติทั่วไป
๔.๑ สัญชาติไทย
๔.๒ มีอายุไม่เกินห้าสิบห้าสิบปีบริบูรณ์ (นับถึงวันรับสมัคร)
/๔.๓ สามารถปฏิบัติ...
๔.๓ สามารถปฏิบัติงานให้แก่ศูนย์ฯ ได้เต็มเวลา		
๔.๔ ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ
๔.๕ ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
๔.๖ ไม่เป็นผู้ดำรงตำแหน่งทางการเมือง สมาชิกสภาท้องถิ่นหรือผู้บริหารท้องถิ่น กรรมการ หรือผู้ดำรงตำแหน่งซึ่งรับผิดชอบการบริหารพรรคการเมือง ที่ปรึกษาพรรคการเมืองหรือเจ้าหน้าที่พรรคการเมือง
๔.๗ ไม่เป็นผู้มีส่วนได้เสียในกิจการที่กระทำกับศูนย์ฯ หรือในกิจการที่เป็นการแข่งขัน
กับกิจการของศูนย์ฯ หรือขัดหรือแย้งกับวัตถุประสงค์ของศูนย์ฯ ไม่ว่าโดยทางตรงหรือทางอ้อม เว้นแต่เป็นผู้ซึ่งคณะกรรมการมอบหมายให้เป็นประธานกรรมการ กรรมการ หรือผู้แทนของศูนย์ฯ ในการเข้าร่วมทุนกับ
นิติบุคคลอื่น
๔.๘ ไม่เป็นผู้มีความประพฤติเสื่อมเสียหรือบกพร่องในศีลธรรมอันดีจนเป็นที่รังเกียจของสังคม
๔.๙ ไม่เป็นผู้อยู่ในระหว่างพักงาน พักราชการ หรือสั่งให้หยุดงานเป็นการชั่วคราว
ในลักษณะเดียวกันกับการพักงานหรือพักราชการ
๔.๑๐ ไม่เป็นผู้เคยถูกลงโทษฐานกระทำผิดวินัยอย่างร้ายแรงจากส่วนราชการ รัฐวิสาหกิจ หรือหน่วยงานอื่นของรัฐ
5. อัตราเงินเดือน
ผู้ที่ได้รับการคัดเลือกเป็นเจ้าหน้าที่ จะได้รับเงินเดือนตามลักษณะงานที่รับผิดชอบ
วุฒิการศึกษา และประสบการณ์ของผู้สมัคร และอยู่ในกรอบโครงสร้างอัตราเงินเดือนของศูนย์ฯ ซึ่งจะได้รับการพิจารณาตามความเหมาะสม
6. สวัสดิการ
๖.๑ การรักษาพยาบาล
๖.๒ กองทุนสำรองเลี้ยงชีพ
๖.๓ ตรวจสุขภาพประจำปี
7. วิธีการสมัคร
ผู้สนใจสามารถศึกษารายละเอียดได้ที่ www.sac.or.th พร้อมส่งเอกสารและหลักฐานการสมัครมายังงานบริหารทรัพยากรบุคคลด้วยตนเอง หรือที่ recruitment@sac.or.th ตั้งแต่บัดนี้ถึง
วันพฤหัสบดีที่ ๑๕ ตุลาคม ๒๕๖๙
8. เอกสารหลักฐานประกอบการสมัคร
๘.๑ ใบสมัครตามแบบฟอร์มของศูนย์ฯ และหนังสือยินยอมเปิดเผยข้อมูล (ดาวน์โหลด
ได้ที่ www.sac.or.th)
/๘.๒ รูปถ่าย....
๘.๒ รูปถ่ายหน้าตรงไม่สวมหมวกและไม่สวมแว่นตาดำ ขนาด ๒ นิ้ว จำนวน ๑ รูป             ถ่ายไว้ไม่เกิน ๖ เดือน (ผู้สมัครสามารถอัพโหลดไฟล์รูปถ่ายมาพร้อมใบสมัครได้)
๘.๓ สำเนาทะเบียนบ้านและสำเนาบัตรประชาชน พร้อมรับรองสำเนาถูกต้อง
๘.๔ สำเนาวุฒิการศึกษาและใบรายงานผลการศึกษา (Transcript) พร้อมรับรองสำเนาถูกต้อง
๘.๕ หนังสือรับรองการทำงาน/รับรองเงินเดือน
๘.๖ หนังสือรับรองการฝึกอบรม/เกียรติบัตรการเข้ารับการอบรม (ถ้ามี)
๘.๗ หนังสือรับรองการผ่านเกณฑ์ทหาร (ผู้สมัครเพศชาย) พร้อมรับรองสำเนาถูกต้อง
๘.๘ สำเนาหลักฐานข้อมูลส่วนบุคคลอื่น ๆ เช่น ใบเปลี่ยนชื่อ – นามสกุล ใบสำคัญการสมรส เป็นต้น
๘.๙ สำเนาหลักฐานอื่น ๆ ที่แสดงว่าเป็นผู้มีคุณสมบัติตามที่กำหนดในประกาศนี้
ศูนย์ฯ สงวนสิทธิ์ในการพิจารณาคัดเลือกเฉพาะผู้ที่ศูนย์ฯ เห็นว่ามีคุณสมบัติเหมาะสม และยื่นเอกสารประกอบการรับสมัครครบถ้วน เพื่อเข้ารับการคัดเลือกเป็นเจ้าหน้าที่ และผู้สมัคร
จะต้องรับผิดชอบในการตรวจสอบและรับรองตนเองว่าเป็นผู้ที่มีคุณสมบัติตรงตามประกาศรับสมัคร และศูนย์ฯ 
สงวนสิทธิ์จะขยายระยะเวลาการรับสมัครหรือยกเลิกการรับสมัครคราวนี้ และดำเนินการสมัครใหม่โดยผู้สมัครไม่มีสิทธิ์จะเรียกร้องใด ๆ				
9. ประกาศรายชื่อผู้มีสิทธิ์สอบ กำหนดวัน เวลาและสถานที่สอบ
ศูนย์ฯ กำหนดประกาศรายชื่อผู้มีสิทธิสอบ วัน เวลาและสถานที่สอบ ในวันที่ 
๑๙ ตุลาคม ๒๕๖๙ ผ่านทางเว็บไซต์ www.sac.or.th และแจ้งผู้สมัครที่มีสิทธิ์สอบผ่านทางโทรศัพท์ส่วนตัวหรือไปรษณีย์อิเล็กทรอนิกส์ที่แจ้งไว้ในแบบฟอร์มรับสมัครงาน
10. หลักเกณฑ์และวิธีการคัดเลือก
๑๐.๑ การสอบข้อเขียน
๑๐.๒ การสอบสัมภาษณ์
ทั้งนี้ คณะทำงานสรรหาและคัดเลือก จะพิจารณาผู้ที่ผ่านการคัดเลือกตามความเหมาะสม และผลการตัดสินของศูนย์ฯ ถือเป็นที่สิ้นสุด
11. เงื่อนไขการจ้าง
ผู้ที่ผ่านการสรรหาคัดเลือกจะต้องเข้าทำสัญญาจ้าง และทดลองงานตามหลักเกณฑ์
และระเบียบของศูนย์ฯ เมื่อผ่านการทดลองงานจึงจะได้รับการบรรจุแต่งตั้งให้ดำรงตำแหน่งที่เปิดรับสมัคร
ประกาศ ณ วันที่  ๑  ตุลาคม พ.ศ. ๒๕๖๙


(ผู้ช่วยศาสตราจารย์แพร ศิริศักดิ์ดำเกิง)
ผู้อำนวยการศูนย์มานุษยวิทยาสิรินธร

